open-index/open-wikipedia-markdown huggingface dataset:
רוס ספאנו

**וינסנט רוס ספאנו** (באנגלית: **Vincent Ross Spano**; נולד ב־16 ביולי 1966) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה־15 של מדינת פלורידה, מאז 2019. באוגוסט 2020 הפסיד את מועמדות המפלגה הרפובליקנית לייצוג המחוז בבית הנבחרים, וכהונתו תמה עם התפזרות הקונגרס ה-116 של ארצות הברית.

## ביוגרפיה
רוס ספאנו נולד בטמפה ומתגורר בהווה ביישוב דובר הסמוך לעיר הולדתו. את לימודיו התיכוניים השלים בבית הספר התיכון ברנדון. מאוחר יותר החל ללמוד באוניברסיטת דרום פלורידה, שם השלים לימודי תואר ראשון בהיסטוריה בשנת 1994. ב־1998 סיים בכבוד לימודי משפטים באוניברסיטת המדינה של פלורידה. בעת היותו סטודנט באוניברסיטה זו היה בצוות דיוני בתי המשפט של האוניברסיטה ונמנה בין עורכי כתב-העת המשפטי לענייני משפט בינלאומי פומבי.

בשנת 2012, אחרי הסידור מחדש של מחוזות הבחירה בבית הנבחרים של פלורידה, התמודד ספאנו לבית המחוקקים מטעם מחוז הבחירה ה־59. עם כארבעים אחוזים מקולות הבוחרים בבחירות המקדימות הרפובליקניות, נבחר למועמד המפלגה הרפובליקנית ובבחירות הכלליות גבר על יריבו מהמפלגה הדמוקרטית עם 51% בפער זעום בן 1,051 קולות. בין הוועדות בהן היה חבר בבית הנבחרים של פלורידה נמנית הוועדה לבחירת שופטים פדרליים של פלורידה.

בעת שירותו בבית המחוקקים הגה ספאנו מספר רב של חקיקה בנושא סחר בבני אדם. הוא נתן את חסותו להצעת חוק שתאפשר לשופטים "להפוך הרשעות פליליות מסוימות אם יוכל הנאשם להוכיח כי ביצע מעשיו בכפייה", שכן מצב זה עשוי להתקיים כאש מישהו נסחר שלא כחוק. ב־2017 נתן ספאנו את חסותו להחלטה שהצהירה כי צפייה בפורנוגרפיה גורמת למשבר בבריאות הציבור.

בשנת 2018 התמודד ספאנו לבית הנבחרים של ארצות הברית במחוז הקונגרס ה־15 של מדינת פלורידה. בפריימריז הרפובליקני גבר על עמיתו ניל קומבי עם 44% מקולות הבוחרים. בבחירות הכלליות ניצב בפני מועמדת המפלגה הדמוקרטית קריסטן קרלסון בבחירות הכלליות. הוא גבר עליה כשלו 53% מהקולות בעוד קרלסון גרפה כ־47%. הייתה זו מערכת הבחירות הצמודה ביותר במחוז הקונגרס מזה 26 שנה, מאז צ'ארלס קנדי נבחר בפער של 5% ב־1992.

במהלך היבחרו לקונגרס ב־2018, הלווה ספאנו למטה הבחירות שלו למעלה מ־100 אלף דולר אמריקני יותר ממה שדיווח כ"מימון אישי" – מה שמשך את תשומת־לב העיתונות שכן מסמכי גילוי פיננסיים שהגיש ספאנו הצביעו על כך שלא היו באמתחתו הכספים הדרושים להלוואות בסכום המדווח. מאוחר יותר נודע כי הכספים שספאנו הלווה למעשה הוקצו לו מידי חבריו. בדצמבר 2018 כתב ספאנו בהצהרה לתקשורת כי מימון הקמפיין שלו "עשוי להפר את חוק מימון הבחירות הפדרלי". בנובמבר 2019 דווח כי מחלקת המשפטים של ארצות הברית מנהלת חקירה פלילית בענייניו של ספאנו על רקע הפרות אפשריות של חוק מימון הבחירות. פרשה זו העיבה על שאיפותיו להיבחר לתקופת כהונה שנייה בבית הנבחרים, ובאוגוסט 2020 הפסיד את מועמדות המפלגה הרפובליקנית לסקוט פרנקלין.

## קישורים חיצוניים

* 

* 

## הערות שוליים

קטגוריה:אמריקאים ילידי פלורידה
קטגוריה:טמפה: אישים
קטגוריה:חברי הקונגרס ה-116 של ארצות הברית
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:חברי בית הנבחרים של ארצות הברית מפלורידה
קטגוריה:בוגרי אוניברסיטת דרום פלורידה
קטגוריה:בוגרי בית הספר למשפטים באוניברסיטת המדינה של פלורידה
קטגוריה:אמריקאים שנולדו ב-1966
אספהאן סיטי סנטר

**אספהאן סיטי סנטר** הוא קניון ששוכן באספהאן שבאיראן. הקניון הוא אחד מהקניונים הגדולים בעולם שמכילים מוזיאון.

## היסטוריה
את הקניון פיתח מסעוד סראמי באמצעות משרדו, "פרסטיז' לנד איראן ושות'".

סראמי היה אופטימי לגבי עתידו של המיזם. הוא קיווה כי הסנקציות שהוטלו על איראן ב־2016 יוסרו בסופו של דבר, ואף קיווה שנשיא ארצות הברית ואיש העסקים דונלד טראמפ ישקיע במלון שיוקם סמוך לקניון.

הקניון נבנה בארבעה שלבים ומחולק לשבע קומות. הוא משתרע על שטח של כ־465,500 מ"ר, שמשמש כ־750 חנויות קמעונאיות, מוזיאון, סופרמרקט, מסעדות, משרדים של כמה חברות תעופה, פארק שעשועים מקורה ובו רכבת הרים ומכוניות מתנגשות, מרכז סחר עולמי וכן מתחם בידור שמכיל שבעה מסכי קולנוע.

את מבקרי הקניון משמש חניון מקורה בן שתי קומות שמכיל כ־5,500 מקומות חנייה.

הקניון קרוב לבהארסטן, עיירת הלוויין של אספהאן , ומשמש את תושביה.

## קישורים חיצוניים

* 

## הערות שוליים

קטגוריה:אספהאן: מבנים
קטגוריה:מרכזי קניות
דרינג קלוב בריסל

**רויאל דרינג קלוב מולנבק** (**Royal Daring Club Molenbeek** או בקיצור **RDC Molenbeek**, בעבר נקרא **Royal Daring Club de Bruxelles**) הידוע גם בקיצור כ**דרינג קלוב** היה מועדון כדורגל בלגי ששייך לעיר הבירה של בלגיה, בריסל ולעיר מולנבק הנמצאת במטרופולין בריסל. המועדון נוסד ב-1895 בשם "דרינג קלוב דה בריסל", והוא היה המועדון השני שנרשם לליגה הבכירה בבלגיה ב-1903.
למועדון 5 אליפויות בלגיה, 4 סגנויות, וגביע בלגי אחד, בעיקר משנותיו הראשונות. בהמשך דעך המועדון עד שהתפרק ב-1973.

## היסטוריה
בתחילה היה קרוי המועדון "דרינג בריסל" (או "רויאל דרינג קלאב דה-בריסל") וזכה ב-2 אליפויות בעונות 1911/1912 וב-1913/1914. בהמשך הוא התאחד עם מועדונים אחרים מקומיים ונקרא החל מ-1920 "רואיל דרינג קלוב מולנבק", כאשר ייצג את העיר מולנבק במטרופולין בריסל, ולקח עוד אליפות בעונה זו.

לאחר מכן עבר המועדון שנים פחות טובות ודעך, אך חזר לצמרת הכדורגל הבלגי ב-1936 וזכה ב2 אליפויות נוספות, ועונה אחרי זה סיים במקום השני. בעונת 1938/1939 סיים במקום ה-13 ומשם החל להתדרדר וירד לליגה השנייה מעט לפני הקפאת הליגה בגלל מלחמת העולם השנייה. המועדון שינה את שמו שוב ל"רויאל דרינג קלאב דה בריסל 1950". עשרים שנים לאחר מכן שינה את שמו ל "רויאל דרינג קלוב מולנביק" ובהמשך הפך ב-1973 ל "Racing White Daring of Molenbeek" או בקיצור R.W.D.M, ושמו למעשה נמחק בספרי ההתאחדות. המועדון החדש שיחק עשור בליגה הראשונה ואף זכה באליפות בעונת 1974/1975. בהמשך נקלע לקשיים כלכליים ודעך, עד שב-2002 המועדון המחודש התפרק גם הוא.

## תארים
*ליגת העל הבלגית:
****אליפויות** **(5)**: , , , , 
**סגנויות (4): , , , 
*הגביע הבלגי:
****זכייה** **(1)**: 
**סגנויות (1): 

## קישורים חיצוניים

קטגוריה:קבוצות כדורגל בלגיות
קטגוריה:קבוצות כדורגל שהוקמו ב-1895
קטגוריה:בריסל: כדורגל
קטגוריה:קבוצות כדורגל שהתפרקו
ג'ון וארלי (צייר)

**ג'ון וארלי** (באנגלית: **John Varley**; 17 באוגוסט 1778 – 17 בנובמבר 1842) היה צייר אנגלי בצבעי מים, וחבר קרוב של ויליאם בלייק. הם שיתפו פעולה בשנים 1819–1820, בספר Visionary Heads, שנכתב על ידי וארלי ואוייר על ידי בלייק. הוא היה האח הבכור במשפחת אמנים: קורנליוס וארלי, ויליאם פליטווד וארלי ואליזבת, שהתחתנה עם הצייר ויליאם מולרידי.

## ביוגרפיה
ג'ון וארלי נולד בהאקני, ב־17 באוגוסט 1778. אביו, ריצ'רד וארלי, יליד לינקולנשייר, התיישב בלונדון לאחר מות אשתו הראשונה ביורקשייר. הוריו התייאשו מנטייתו לאמנות והפנו אותו להכשרה אצל צורף. אך עם מותם הוא הועסק תקופה קצרה אצל צייר פורטרטים בהולבורן, ואז, בגיל 15 או 16, הפך לתלמידו של ג'וזף צ'ארלס בארו שהיה לו בית ספר לציור בערב, פעמיים בשבוע בהולבורן. בארו היה זה שלקח את וארלי לסיור רישומים לפיטרבורו שממנו חזר כצייר מקצועי.

בשנת 1798 הציג ואלרי סקיצה יפה של קתדרלת פיטרבורו באקדמיה המלכותית לאמנויות והפך למציג קבוע באקדמיה המלכותית עד להקמת האגודה הוותיקה לצבעי מים בשנת 1805.

בשנת 1799 ביקר בצפון ויילס, ובנוף ההררי הפראי שלה מצא שאלה נושאים מתאימים ביותר עבורו. הוא חזר לאותו מחוז בשנת 1800, ושוב בשנת 1802, והציורים שייצר שם השפיעו בעוצמה על כל מהלך אומנותו.

כאחד ממייסדי האגודה הוותיקה לצבעי מים, וארלי הציג שם בעיקר מעל 700 ציורים. הוא גם הפך למאסטר מצליח להוראת רישום לתלמידים רבים ביניהם היו קופלי פילדינג, ג'יימס סנט, דייוויד קוקס, ג'ון לינל וויליאם טרנר, (אמן) מאוקספורד.

למרות הצלחתו, משפחתו הגדלה התלוננה שהוא היה כל הזמן בקשיים כלכליים, "מכיוון שהיה איש עסקים גרוע וחסר תקווה ופסימיסט באופיו". וארלי היה מיומן במיוחד ביצירת תערובת של צבעי מים שהתאימו למצב הרוח של שלווה והרהורים שלעיתים קרובות ביקש לעורר ביצירותיו.

על פי המהדורה האחת-עשרה של אנציקלופדיה בריטניקה, "הנופים של וארלי הם חינניים וחגיגיים. הם פשוטים אך מטופלים בהרחבה, בעבודה עם מכחול מלא וגוונים שקופים ורעננים...אף שעבודותיו הן מדויקים וקונבנציונליים למדי, הם נחשבות כטובות ומצוינות בקומפוזיציה".

חלק מציורי צבעי המים הקודמים שלו, כולל "נופי התמזה", צוירו במקום והם בעלי ייחודיות גדולה יותר מציורי המאוחרים יותר, שהם בעיקר קומפוזיציות של נוף הררי ואגם, שהופקו ללא התייחסות ישירה לטבע."

וארלי פרסם חוברת על עקרונות רישום הנוף, 1816–1821 וחוברת על אמנות הרישום בפרספקטיבה. הוא כתב טקסט אסטרולוגי (עם איורים) שכותרתו "על פיזיוגנומיה של גלגל המזלות" בשנת 1828.

הוא נקבר בבית העלמין של קנסל גרין.

## גלריה

File:The Straits of Gibraltar john varley.jpg | מצר גילברלטר

File:On the Thames at Hammersmith MET DP843921.jpg | התמזה בהמרסמית'

File:View of the Town Hall - undated - John Varley I.webp | בית העירייה

File:John Varley - Varley-98313 - Moonlit capriccio - circa 1815.jpg | לאור הירח

File:John Varley, Sr. - Small Landscape (Dutch) - 1956.11.61 - Smithsonian American Art Museum.jpg | נוף הולנדי

File:John Varley - City on a river - Google Art Project.jpg | עיר ליד נהר

File:John Varley - Snowdon, North Wales.Jpeg | הרים בצפון ויילס

File:A View of Chester MET sf-rlc-1975-1-901.jpeg | צ'סטר
John Varley - Hackney Church.jpg | הכנסייה בהאקני



## קישורים חיצוניים

## הערות שוליים

קטגוריה:ציירים בריטים
קטגוריה:בריטים שנולדו ב-1778
קטגוריה:בריטים שנפטרו ב-1842
צבעים (אלבום)

"**צבעים**" הוא אלבום הבכורה של המוזיקאי הישראלי גיל ויין. האלבום יצא לאור ב-22 באוקטובר 2019 על ידי חברת התקליטים הליקון. כל השירים מתוך האלבום יצאו קודם לכן כסינגלים.

## רקע והפקה
בשנת 2017, לאחר פעילות תחת שם הבמה "די ג'יי אונלי", במהלכה יצר, בין היתר, את הלהיטים "עד המדבר" ו"מסיבה בחיפה", החליט וינגרטן לשנות את שמו המקצועי ל"גיל ויין". על ההחלטה אמר ויין בראיון למאקו:

בסמוך לכך, הוציא את הסינגל הראשון מתוך האלבום ותחת שם זה, "אל תשאלי", שבוצע על ידי יוצא העונה הרביעית של תוכנית המציאות The Voice ישראל בניה ברבי. השיר היה ללהיט בכך שהיה לשיר הפריצה של וינגרטן וברבי, הגיע למקום הראשון במצעד השבועי של חברת מדיה פורסט, ואף למקום ה-2 במצעד ההשמעות ברדיו השנתי של החברה וה-11 במצעדים השנתיים של גלגלצ וכאן גימל בהתאמה. הסינגל הרביעי מתוך האלבום, "צבעים", בביצוע רון בוחניק, היה ללהיט אף הוא, הגיע לצמרת המצעדים השבועיים והשנתיים של תחנות הרדיו והיה לשיר הישראלי העשירי המושמע ביותר לפי נתוני ספוטיפיי ישראל.

## ביקורת
דודי פטימר ממעריב אונליין העניק לאלבום ביקורת חיובית, תוך ששיבח את ההפקה המוזיקלית באלבום וכן את בחירת המבצעים, ואמר: "בשורה התחתונה, זה אלבום אקלקטי בסגנונותיו, קל לעיכול, שמגיש למאזין את המיינסטרים בכפית זהב, תוך שימוש ברגש ונשמה".

## רשימת רצועות

## קישורים חיצוניים

## הערות שוליים

קטגוריה:אלבומים בעברית
קטגוריה:אלבומים שהופקו על ידי גיל ויין
קטגוריה:אלבומי בלוז
קטגוריה:אלבומי פופ
קטגוריה:אלבומי חברת הליקון
סלים זילכה

**סלים זילכה** (באנגלית: **Selim Zilkha**; נולד בשנת 1927) הוא איש עסקים יהודי-עיראקי בריטי. מייסד רשת החנויות Mothercare.

## ביוגרפיה
כדורי זילכה נולד בבגדאד, עיראק, למשפחה יהודית עיראקית, בנו של הבנקאי כדורי זילכה (מייסד "בנק זילכה" "Banque Zilkha" ). זילכה גדל בלבנון, במצרים ובארצות הברית. התחנך בבית הספר הוראס מאן בניו יורק ויליאמס קולג' בוויליאסטאון, מסצ'וסטס. הוא שירת בצבא ארצות הברית במהלך מלחמת העולם השנייה.

זילכה עבד כאיש הפיננסים בחברה המשפחתית "זילכה ובניו" בשנים 1947 עד 1960. לאחר מכן עבר זילכה לבריטניה, שם קנה את רשת רהיטי הגן וו.ג'יי האריס בת 50 החנויות. הוא שינה את שמה ל-Mothercare, הפך אותה לרשת חנויות לתינוקות וילדים הגדולה בבריטניה והרחיב אותה עד שהיו לה למעלה מ-400 חנויות. הוא מכר את החזקותיו ב-Mothercare בשנת 1981 וחזר לארצות הברית.

בשנת 1982 הוא השקיע 28 מיליון דולר בחברת Towner Petroleum ובשנת 1998 הוא מכר אותה תמורת מיליארד דולר.

בשנת 2001 הוערך הונו הנקי בכ-700 מיליון דולר.

בשנת 2002 הוא תרם 20 מיליון דולר להשלמת מכון נוירוגנטי בלוס אנג'לס.

בשנות ה-2000 הקים את "זילכה ביומסה אנרגיה" (Zilkha Biomass Energy), חברה המייצרת דלק ביולוגי בטקסס. עד 2019, החזיק גם, עם שותפים, ביקב בקליפורניה.
## חיים אישיים
זילכה התחתן עם דיאן באשי, בתו של בנקאי לבנוני עשיר. הם התגרשו בשנת 1962, לפני שמלאו לה 25, והיא התחתנה עם הפוליטיקאי הבריטי הרולד ליבר. נולד להם בן, מיכאל זילכה, מייסד שותף של חברת ZE Records, ובתה נדיה זילכה.
## קישורים חיצוניים

* Forbes: "From Baghdad to Bel Air" by Phyllis Berman February 23, 1998


## הערות שוליים

קטגוריה:אמריקאים שנפטרו ב-2022
קטגוריה:יהודים עיראקים
קטגוריה:יהודים בריטים
קטגוריה:יהדות בגדאד: אישים
קטגוריה:בריטים שנולדו ב-1927
ג'ון לינל

**ג'ון לינל** (באנגלית: **John Linnell**; 16 ביוני 1792 – 20 בינואר 1882) היה חרט אנגלי, וצייר פורטרטים ונוף. הוא היה חוקר טבע ומתחרה עם האמן ג'ון קונסטבל. היה לו חיבה לאמנות הצפון אירופית של הרנסאנס, במיוחד לאלברכט דירר. הוא התיידד עם אדוארד תומאס דניאל, ועם ויליאם בלייק.

## ביוגרפיה ועבודה
ג'ון לינל נולד בבלומסברי, לונדון ב-16 ביוני 1792, שם אביו היה מעצב בזהב. הוא היה בקשר עם אמנים מגיל צעיר, ובגיל עשר צייר ומכר דיוקנאות שצייר בגיר ובעפרון. המורה הראשון שלו לאמנות היה האמן יליד אמריקה, בנג'מין וסט, והוא בילה שנה בביתו של הצייר ג'ון וארלי, שם היו גם ויליאם האנט וויליאם מולרידי ותלמידים אחרים. בשנת 1805 התקבל ללימודים ב, שם קיבל מדליות לרישום, דוגמנות ופיסול. הוא הוכשר כחרט, וביצע חריטה של "קבורת שאול" של וארלי.

בשנת 1808 עבר ג'ון לינל בן ה-16 לביתו של הצייר ויליאם מולרידי, שאשתו האשימה אותו שהוא בוגד בה עם נשים אחרות ועם גברים. הקשר של ג'ון לינל עם ויליאם מולרידי גרם אולי לפירוק הנישואים של מולרידי.

מאוחר יותר בחייו, עסק לינל בחריטה, והוציא לאור בשנת 1833 סדרת תחריטים מציורי הקיר של מיכלאנג'לו בקפלה הסיסטינית, ובשנת 1840 פיקח על מבחר הלוחות מהתמונות בארמון בקינגהאם, אחת מהן, נוף טיציאני, אותו חרט בעצמו. בהתחלה הוא פרנס את עצמו בעיקר בציור מיניאטורות ובביצוע דיוקנאות גדולים יותר, כמו דמותם של מולרידי, ריצ'רד וואטלי, פיל ותומאס קרלייל.

הוא צייר נושאים שונים כמו "המטיף סנט ג'ון", "ברית אברהם" ו"מסע לאמאוס", שבהם הנוף בולט בדרך כלל, אך לדמויות יש חשיבות מספיקה כדי לספק את כותרת היצירה. אך שמו התפרסם בעיקר בציור נופים לשמם. עבודותיו עוסקות בדרך כלל בסצנה כלשהי של נוף אנגלי חסר אירועים אופייני, אשר מרשים על ידי אפקט של זריחה או שקיעה. הם מלאים בתחושה פואטית אמיתית, ועשירים וזוהרים בצבעם.

לינל הקפיד על מחירים גבוהים עבור תמונותיו, ובשנת 1850 הוא רכש נכס ברדהיל, סארי, שם התגורר עד מותו ב-20 בינואר 1882, וצייר עד השנים האחרונות לחייו. הוא הקדיש את עצמו לציור נופים, בעיקר של צפון דאונס וקנטיש וולד.

בשעות הפנאי שלו הוא עסק בחקר המקרא, ופרסם כמה חוברות ומאמרים על ביקורת המקרא. לינל היה אחד החברים הטובים והפטרונים האדיבים ביותר של ויליאם בלייק. הוא העניק לו שתי עבודות גדולות ושילם לו 150 ליש"ט עבור רישומים ותחריטים לספר איוב, וסכום דומה לאלה המלווים את הספר של דנטה אליגיירי.

## גלריה

File:John Linnell - In Dovedale - Google Art Project (2467112).jpg| בדובדייל
File:John Linnell - The Rest on the Flight into Egypt - Google Art Project.jpg | הבריחה למצרים
File:John Linnell 001.jpg| מחצבות בקנזינגטון
File:John Linnell - Wheat - Google Art Project.jpg | קציר חיטה


## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:ציירים בריטים
קטגוריה:בריטים שנולדו ב-1792
קטגוריה:בריטים שנפטרו ב-1882
קטגוריה:מונצחים בשלט כחול של ארגון המורשת האנגלית
פרויקט ים המלח

"**פרויקט ים המלח**" הוא סדרת עבודות, שיצר האמן הישראלי פנחס כהן גן בשנים 1972–1973 בהן ים המלח משמש כמטאפורה להגירה ולמעמדו של האמן בחברה.
## תיאור
סדרת העבודות "פרויקט ים המלח" נוצרה בראשית שנות ה-70 על ידי פנחס כהן גן. כהן גן הגדיר את הפרויקט כ"יצירת תנאי חיים בסביבה מתה יחסית". מרכזו של הפרויקט היה הכנה ותיעוד של שתי פעולות - בניית סירה מעץ והשטתה במסלול בו "השתיל" האמן שרוולי ניילון המלאים מים מתוקים, שבהם גדלים דגים. הסירה נבנתה באביב 1973 בעכו על ידי משפחה ערבית העוסקת בדייג. הבנייה הגיע למצב של שלד, ברוחב של 120 ס"מ, באורך של 300 ס"מ, והיא לא הושטה במים לבסוף. בשלב השני, שבוצע במאי 1973, חוברו שרוולים עשויים פוליאתילן אל מעיין באזור עין-רואר, דרומית לעין פשחה (כיום עינות צוקים). השרוולים הונחו בתוך ים המלח וכהן גן החזיק בהם דגים.

ההצגה הראשונה של הפרויקט הייתה בתערוכה "פנחס כהן גן: פעילויות 1972-1974", שהתקיימה במוזיאון ישראל בין התאריכים 13 באוגוסט 1974 - 13 בספטמבר 1974. בתערוכה הציג כהן גן את הסירה, תיעוד צילומי של הפרויקט וכן מיצב שכלל שולחן עבודה, מכלי מים ופריטים נוספים.

חלק מן הרישומים שעשה כהן ככן עובדו לסדרה של הדפסים, כגון העבודה "כיווני הרוחות בים-המלח: ערב, צהרים, בוקר" (1976).

## לקריאה נוספת
*הררי, דרור, "פעילויות חסרות תוחלת: על השתלות פרפורמטיביות, זהות ואוטופיה ביצירתו המוקדמת של פנחס כהן גן", תיאוריה וביקורת 45, חורף 2016, עמ' 57–89

## הערות שוליים

קטגוריה:פנחס כהן גן
קטגוריה:מיצגים
קטגוריה:פיסול ישראלי
קטגוריה:1973 בישראל
קטגוריה:ים המלח באמנות
אמיל ונאנט

**אמיל ונאנט** (בצרפתית: **Émile Veinante**; 12 ביוני 1907 – 18 בנובמבר 1983) היה כדורגלן ומאמן צרפתי, ששיחק בעמדת החלוץ.

## ביוגרפיה
ונאנט נולד ב-12 ביוני 1907 במץ שבצרפת. כנער החל את דרכו במץ לפני ששיחק בקבוצה הבוגרת ב-1924. בגיל 21 קיבל הצעה ועבר לראסינג פריז לה נשאר נאמן לשנים רבות. עם כניסתה של הליגה הצרפתית ב-1932 ונאנט החל את הקריירה המקצוענית שלו והוא זכה עימה בדאבל ב-1936 ופעם נוספת בגביע ב-1939, אז היה על תקן שחקן-מאמן.
באותו גמר גביע של 1939 ראסינג פריז ניצחה את אולימפיק ליון 1–3 כשוונאנט היה לקפטן וגם כבש. ב-1940 קריירת הקבוצות והנבחרת שלו הסתיימה עקב כיבוש צרפת על ידי גרמניה הנאצית.

ונאנט השתתף במדי נבחרת צרפת במונדיאל 1930 ו-1938. משחקו הראשון בטורניר זה היה חסר חשיבות נגד מקסיקו בשלב הבתים, ובשנים 1933 ו-1934 המעיט לשחק בה. במונדיאל 1938 שנערך על אדמת צרפת כבש עבורה בניצחון 1–3 על בלגיה בשמינית הגמר כעבור דקה אחת בלבד. ברבע הגמר הפסידו לאיטליה. בסך ערך ונאנט עבורה 24 הופעות בהן כבש 14 שערים.

## קישורים חיצוניים

קטגוריה:כדורגלנים צרפתים
קטגוריה:חלוצי כדורגל צרפתים
קטגוריה:כדורגלני מץ
קטגוריה:כדורגלני ראסינג פריז
קטגוריה:כדורגלני נבחרת צרפת
קטגוריה:כדורגלני מונדיאל 1930
קטגוריה:כדורגלני מונדיאל 1938
קטגוריה:מאמני נאנט
קטגוריה:צרפתים שנולדו ב-1907
קטגוריה:צרפתים שנפטרו ב-1983
דיאן קלהאר

**דיאן קלהאר** (בסלובנית: **Dejan Kelhar**; נולד ב-5 באפריל 1984) הוא כדורגלן עבר סלובני ששיחק בעמדת הבלם.

## קריירת מועדונים
קלהאר התחיל את הקריירה שלו בקבוצת הילדים של ברז'יצה, וזמן קצר לאחר מכן הצטרף למחלקת הנוער של צליה. קלהאר, הצטרף לקבוצה הבוגרת. בינואר  הושאל לקרשקו.

בקיץ , קלהאר חתם בגרויטר פירט מהבונדסליגה השנייה תמורת 100 אלף אירו. לאחר שקלהאר מיעט לשחק בגרויטר, בינואר  חזר לצליה. ב-31 בינואר 2009, קלהאר חתם בסרקל ברוז' מליגת העל הבלגית.

בפברואר , קלהאר חתם בלגיה ורשה.

לאחר שאת עונת , קלהאר התחיל כשחקן חופשי וב-7 בנובמבר 2011, קלהאר חתם בהפועל חיפה, אך כעבור חודשיים וחצי חתם בסמסונספור מליגת העל הטורקית.

בהמשך הקריירה, קלהאר שיחק  גם בגבאלה, הכוכב האדום בלגרד  שפילד ונסדיי, סיוואספור, באד ראדקרסבורג ובנוסף חזר לקדנציה נוספת באולימפיה ליובליאנה וצליה.

ב-3 במרץ 2010, קלהאר ערך את הופעת הבכורה שלו בנבחרת סלובניה בניצחון 1-4 נגד .

## תארים
; הכוכב האדום בלגרד
*ליגת העל הסרבית: 

## קישורים חיצוניים

## הערות שוליים

קטגוריה:כדורגלנים סלובנים
קטגוריה:בלמי כדורגל סלובנים
קטגוריה:מגני כדורגל סלובנים
קטגוריה:כדורגלני צליה
קטגוריה:כדורגלני אולימפיה ליובליאנה
קטגוריה:כדורגלני גרויטר פירט
קטגוריה:כדורגלני סרקל ברוז'
קטגוריה:כדורגלני לגיה ורשה
קטגוריה:כדורגלני הפועל חיפה
קטגוריה:כדורגלני סמסונספור
קטגוריה:כדורגלני גבאלה
קטגוריה:כדורגלני הכוכב האדום בלגרד
קטגוריה:כדורגלני שפילד ונסדיי
קטגוריה:כדורגלני סיוואספור
קטגוריה:כדורגלני נבחרת סלובניה
קטגוריה:כדורגלנים זרים בישראל
קטגוריה:ספורטאים סלובנים בגרמניה
קטגוריה:ספורטאים זרים בפולין
קטגוריה:ספורטאים סלובנים בטורקיה
קטגוריה:ספורטאים סלובנים בישראל
קטגוריה:ספורטאים זרים באזרבייג'ן
קטגוריה:ספורטאים זרים בסרביה
קטגוריה:ספורטאים סלובנים באנגליה
קטגוריה:ספורטאים סלובנים באוסטריה
קטגוריה:ספורטאים סלובנים בבלגיה
קטגוריה:סלובנים שנולדו ב-1984
ינה סיקלאי

**ינה סיקלאי** (במקור **שוורץ**, בהונגרית: **Sziklai Jenő**; פילק, 13 ביוני 1888 – גמונדן?(אוסטריה), 15 בינואר 1945) היה שחקן, במאי, מנהל תיאטרון יהודי-הונגרי שנרצח בשואת יהודי הונגריה.

## ביוגרפיה
סיקלאי נולד במשפחה יהודית כבנם של שמואל שוורץ ואֶאוּגניה זילבר-שוורץ.

הוא הופיע לראשונה אצל הבמאי ומנהל להקת תיאטרון ג'רג' פ. מיצ'קאי בשנת 1904.
* אחר כך ב־1907–1908 שיחק אצל מיקלוש קונהדיי בסובוטיצה
* בשנים 1909–1910 הופיע בברטיסלאבה
* בשנים 1910–1912 בקצ'קמט
* בשנים 1912–1913 במישקולץ
* בשנים 1913–1914 בבקשצ'בה,
* בשנים 1914–1915 בגיור
* בין השנים 1915–1917 היה במאי ראשי בקושיצה
* בשנת 1917 עבר ל"תיאטרון העיר" (Városi Színház) בבודפשט, שם שיחק עד 1921
* בין השנים 1922 ל־1924 שיחק אצל ארפאד קיש בבקשצ'בה
* בין 1924–1925 אצל הוגו הלטאי בנירג'האזה.
* ב־24 בנובמבר 1923 נשא לאישה את השחקנית אירמה פטקוש
* בשנים 1925–1926 עבד בפץ'
* לאחר מכן בשנים 1926 עד 1931 פעל בסגד כבמאי ראשי וכמנהל התיאטרון.
* בשנת 1932 קיבל את רישיונו המקצועי כמנהל במה.
* בשנת 1932–1933 עבד בסקשפהרוואר, שופרון, ועוד
* בין 1933 ו 1939 שיחק וביים במקומות שונים ברחבי הונגריה

בשנת 1938 החלה חקיקה אנטי יהודית נרחבת ומפלה עם החוק היהודי הראשון, בשנת 1939 החוק היהודי השני ובשנת 1941 החוק היהודי השלישי. בשל החוקים האנטי יהודיים האלה סיקלאי לא היה יכול לשחק על הבמה בשל יהדותו לכן בין השנים 1939 עבד בתיאטרון האופרטה של בודפשט כמנהל הכלכלי של המוסד וגם כמנהל כללי. החוזה שלו לא הוארך לאחר מכן והוא הוחלף במנהל לא יהודי. למרות גילו הוא גויס לשירות העבודה (עבודות כפייה ליהודים עבור הצבא ההונגרי) ב־23 באוקטובר 1944, הוא הוצעד לאוסטריה למחנה עבודה/ריכוז ושם נספה בתחילת 1945.

## תפקידיו העיקריים
* פרנץ להאר : האלמנה העליזה - בתפקיד דנילו
* ינה הוסקה : הברונית לילי - בתפקיד המשרת יוז'ף

## בימוייו העיקריים
* אימרה קלמן : רוכב השטן
* פרנץ להאר: העולם יפה
* ג'ן חוסקה: גול באבא (גול באבא (מרציפון טורקיה ? - בודה, 1 בספטמבר 1541) בשמו האמיתי קאפר היה משורר ודרוויש עות'מאני, שהיה שייך לחצרו של הסולטאן סולימאן המפואר, שמת בהונגריה בשם גול באבא).

## לקריאה נוספת
* לקסיקון לאמנות התיאטרון ההונגרי
* יאנוש שאנדור: משחק בסגד
* שולינט
* המשחקים בחוצות סגד
* ההיסטוריה של המשחק בסגד
* ספריית שחקנים

## קישורים חיצוניים

## הערות שוליים

קטגוריה:נספי השואה
קטגוריה:מפיקי תיאטרון
קטגוריה:שחקני קולנוע וטלוויזיה הונגרים
קטגוריה:במאי תיאטרון יהודים הונגרים
קטגוריה:שחקני תיאטרון יהודים הונגרים
קטגוריה:הונגרים שנולדו ב-1888
קטגוריה:הונגרים שנפטרו ב-1945
קמוקו קמארה

**קמוקו קמארה** (בצרפתית: **Kémoko Camara**; נולד ב-5 באפריל 1975) הוא כדורגלן עבר גינאי ששיחק בעמדת השוער.

## קריירת מועדונים
קמארה התחיל את הקריירה שלו בקבוצת קאלום סטאר מליגת העל הגינאית. בקיץ  חתם בהארלבקה (כיום זויד-וסט-ולאנדרן).

בקיץ , קמארה חתם בבני סכנין מליגת העל. קמארה, היה שותף לזכייה של הקבוצה בגביע המדינה. שנה לאחר מכן, חתם במכבי אחי נצרת מהליגה הלאומית.

בקיץ , קמארה חזר לגינאה וחתם באפיה.

בהמשך הקריירה, קמארה שיחק באמאזולו, דנדי יונייטד, איסט סטירלינגשייר, שולה ואורויה.

## קריירה בינלאומית
קמארה, היה חלק מסגל נבחרת גינאה משנת , והיה חבר בה במשך 15 שנה.

קמארה השתתף עם הנבחרת בארבעה גביע אפריקה לאומות. לזכותו של קמארה, 75 הופעות בנבחרת גינאה והוא מדורג רביעי ברשימת שיאני ההופעות הנבחרת בכל הזמנים.

## תארים
; קאלום סטאר
*ליגת העל הגינאית: , , 
*הגביע הגינאי: , 

; בני סכנין
*גביע המדינה: 2003/2004

## קישורים חיצוניים

קטגוריה:כדורגלנים גינאים
קטגוריה:שוערי כדורגל גינאים
קטגוריה:כדורגלני בני סכנין
קטגוריה:כדורגלני מכבי אחי נצרת
קטגוריה:כדורגלני דנדי יונייטד
קטגוריה:כדורגלני נבחרת גינאה
קטגוריה:כדורגלנים זרים בישראל
קטגוריה:כדורגלני גביע אפריקה לאומות 1998
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:ילידי 1975
ג'וש מקרוברטס

**ג'ושוע סקוט "ג'וש" מקרוברטס** (באנגלית: **Joshua Scott "Josh" McRoberts**; נולד ב-28 בפברואר 1987) הוא כדורסלן עבר אמריקאי, אשר שיחק בליגת ה-NBA בין השנים 2007–2018. ממוצעיו הכוללים לאורך 11 עונותיו בליגה הם 5.4 נקודות, 3.9 ריבאונדים ו-2.1 אסיסטים למשחק.

## קריירת מכללות
מקרוברטס נולד באינדיאנפוליס שבאינדיאנה, וגדל בעיר כרמל הסמוכה. בשנת 2005 החל ללמוד באוניברסיטת דיוק, וכשחקן קבוצת הכדורסל שלה שיתף פעולה עם שחקני ה-NBA לעתיד ג'יי. ג'יי. רדיק, שלדן ויליאמס, ג'רלד הנדרסון ולאנס תומאס. בעונת 2006/2007 רשם ממוצעים של 13.0 נקודות, 7.9 ריבאונדים, 3.5 אסיסטים ו-2.5 חסימות למשחק, ובסיומה נבחר הן לחמישיית ההגנה והן לחמישייה השנייה של העונה במחוז ACC. בקיץ 2007 עזב את האוניברסיטה, לאחר שנתיים בלבד, לטובת התמודדות לבחירה בדראפט ה-NBA.

## קריירת משחק ב-NBA
בדראפט ה-NBA 2007 נבחר מקרוברטס בבחירה ה-37, על ידי פורטלנד טרייל בלייזרס. בעונתו היחידה בקבוצה קלע 1.5 נקודות בממוצע למשחק בלבד.

בערב דראפט 2008 הועבר עם ברנדון ראש וג'ארט ג'ק בטרייד לאינדיאנה פייסרס, תמורת ג'ריד ביילס ואייק דיוגו. לאורך 3 עונותיו עם הפייסרס שותף ב-147 מתוך 246 משחקי הקבוצה, ותרם 5.4 נקודות ו-4.0 ריבאונדים בממוצע למשחק.

לקראת עונת  חתם על חוזה בלוס אנג'לס לייקרס.

באוגוסט 2012 היה מעורב בטרייד בין 4 קבוצות, אשר שלח אותו לשחק באורלנדו מג'יק; במסגרת הטרייד נשלחו לאורלנדו גם ניקולה ווצ'ביץ', מוריס הארקלס, אל הרינגטון, ארון אפללו וכריסטיאן איינגה, בעוד דווייט הווארד, כריס דוהון וארל קלארק נשלחו ללייקרס, אנדרו ביינום וג'ייסון ריצ'רדסון נשלחו לפילדלפיה 76', ואנדרה איגודלה נשלח לדנוור נאגטס.

בפברואר 2013, לאחר 41 משחקים באורלנדו, הועבר מקרוברטס בטרייד לשארלוט בובקאטס, בתמורה להאקים ווריק. במשחק מול אורלנדו מג'יק ב-28 במרץ 2014, קלע שיא קריירה של 24 נקודות. לאורך תקופתו בשארלוט שיחק ב-104 משחקים (פתח ב-97), והציג יכולת טובה עם ממוצעים של 8.7 נקודות, 5.4 ריבאונדים ו-3.9 אסיסטים למשחק. בפלייאוף 2014 התעלה על עצמו עם 11.5 נקודות, 6.8 ריבאונדים ו-3.8 אסיסטים בממוצע למשחק, אך הבובקאטס הובסו בתוצאה 0–4 כבר בסיבוב הראשון, מול מיאמי היט.

לקראת עונת  חתם במיאמי על חוזה ל-4 עונות, בסך כ-23 מיליון דולר. בשל פציעות שונות בשתי רגליו, שותף ב-81 משחקים בלבד בין השנים 2014–2017, ולאורך התקופה קלע 4.1 נקודות בממוצע למשחק.

ביולי 2017 הועבר מקרוברטס בטרייד לדאלאס מאבריקס, אולם הוא שוחרר מהקבוצה בפברואר 2018, לאחר שני משחקים בלבד. מאז לא חזר לשחק, ובכך למעשה פרש ממשחק בגיל 30.

## קישורים חיצוניים

## הערות שוליים

קטגוריה:אמריקאים ילידי אינדיאנה
קטגוריה:אינדיאנפוליס: אישים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת דיוק
קטגוריה:בחירות דראפט של פורטלנד טרייל בלייזרס
קטגוריה:כדורסלני פורטלנד טרייל בלייזרס
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני אינדיאנה פייסרס
קטגוריה:כדורסלני לוס אנג'לס לייקרס
קטגוריה:כדורסלני אורלנדו מג'יק
קטגוריה:כדורסלני שארלוט בובקאטס
קטגוריה:כדורסלני מיאמי היט
קטגוריה:כדורסלני דאלאס מאבריקס
קטגוריה:אמריקאים שנולדו ב-1987
The Notorious K.I.M.

(בעברית: **הנוטוריוס קיי. איי.אם.**; פרפרזה על שמו של הראפר הנוטוריוס בי. איי. ג'י.) הוא אלבומה השני של הראפרית ליל קים אשר יצא ב־27 ביוני 2000 על ידי אטלנטיק רקורדס ועל ידי חברת התקליטים העצמאית שלה Queen Bee Entertainment.

## הצלחה מסחרית
עם יציאתו האלבום זכה להצלחה רבה כאשר הגיע למקום ה־4 בארצות הברית ונמכרו ממנו 235 אלף עותקים כבר בשבוע הראשון ליציאתו ובנוסף גם הגיע לעשירייה הפותחת במצעד אלבומי ההיפ-הופ וה-R&B האמריקאי. הצלחתו בארצות הברית המשיכה גם לאחר מכן כאשר עד סוף השנה נמכרו ממנו 1.4 מיליון עותקים במדינה, מה שהפך אותו לאלבום הראפ הנשי המצליח ביותר במדינה באותה שנה וזיכה אותו במעמד פלטינה. נכון להיום מכירות האלבום עומדות על 1.8 מיליון עותקים במדינה ו־5.8 בכל העולם.

## סינגלים
מתוך האלבום יצאו שני סינגלים: "No Matter What They Say", אשר הגיע למקום ה־60 בארצות הברית ולמקום ה־15 במצעד שירי ה-R&B והיפ-הופ ו-"" אשר הגיע למקום ה־75 בארצות הברית בו השתתף הזמר סיסקו.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ליל קים
קטגוריה:אלבומים באנגלית
קטגוריה:אלבומים שהופקו על ידי קניה וסט
קטגוריה:אלבומי חברת אטלנטיק רקורדס
דז'ה שבשטין

**דז'ה שבשטין** (במקור **שטרן**, בהונגרית: **Sebestyén Dezső**, בודפשט, 15 באוגוסט 1895 – בודפשט, 25 ביוני 1974) היה מנהל תיאטרון, מנהל במה הונגרי-יהודי. הוא אחיהם של מנהלי התיאטרון ומנהלי במה גזה שבשטין, מיהאי שבשטין, השחקן ינה שבשטין והכדורגלן בלה שבשטין.

## ביוגרפיה
דז'ה שטרן נולד בבודפשט במשפחה יהודית כבנם של ז'יגמונד שטרן ושל גיזלה וירט. את דרכו בתיאטרון החל בשנת 1921 בלהקת התיאטרון של אחיו גזה שבשטין במישקולץ כמזכיר התיאטרון. משנת 1924 היה סגן מנהל "תיאטרון העיר" (Városi Színház) בבודפשט. לאחר משא ומתן ממושך, נחתם איתו חוזה ניהול לשש שנים של "תיאטרון האמנים המטרופוליטני" (Fővárosi Művész Színház) מיוני 1930. הוא החזיר את שמו הקודם לתיאטרון, דהיינו "תיאטרון האופרטה המטרופוליטני" שבשמו היום נקרא תיאטרון האופרטה של בודפשט, אך נאלץ לסגור את שעריו מספר פעמים בגלל הנוכחות הנמוכה של קהל בשנות המשבר העולמי הגדול שהשפיע גם על הונגריה.  משנת 1945 ועד פרישתו ניהל את ענייני התיאטראות בזה אחר זה: של קברט הפודיום (Pódium Kabaré), משנת 1951 הבמה העליזה, בין השנים 1956–1964, היה מנהל הכספים והעסקי של "תיאטרון יוז'ף אטילה" (József Attila Színház) בבודפשט. הוא ארגן מופעי תיאטרון תובעניים, והעסיק את הנציגים המובילים של הז'אנר.

שבשטין הובא למנוחת עולמים בבית הקברות היהודי ברחוב קוזמה בבודפשט.

## לקריאה נוספת
* לקסיקון ביוגרפי הונגרי
* לקסיקון התיאטרון ההונגרי
* לקסיקון אומנויות הבמה ההונגרי (1929-1931, עורך. אלאדר שפפלין)

## קישורים חיצוניים
* 

## הערות שוליים

קטגוריה:יהודים הונגרים
קטגוריה:מנהלי תיאטראות בהונגריה
קטגוריה:מפיקי תיאטרון
קטגוריה:ניצולי השואה: הונגריה
קטגוריה:משפחת שבשטין
קטגוריה:יהדות בודפשט
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:בודפשט: אישים
קטגוריה:הונגרים שנולדו ב-1895
קטגוריה:הונגרים שנפטרו ב-1974
גבריאל לימה

**גבריאל לימה** (בפורטוגזית: **Gabriel Lima**; נולד ב-13 ביוני 1978) הוא כדורגלן עבר ברזילאי ששיחק בעמדת החלוץ.

## קריירה
לימה התחיל את הקריירה שלו בקבוצות כדורגל מקומיות בברזיל. בינואר , לימה חתם בלבסקי סופיה מליגת העל הבולגרית.

בקיץ , לימה חתם בבני סכנין מהליגה הלאומית בה שיחק שנתיים. בעונתו הראשונה, לימה היה שותף לעלייה ההיסטורית של הקבוצה לליגת העל לראשונה בתולדותיה ועונה לאחר מכן, זכה עם הקבוצה בגביע המדינה ואף כבש שער בגמר הגביע.

ב-7 ביוני 2004, לימה חתם בבני יהודה. שנה לאחר מכן, חזר לסכנין.

בינואר , לימה חתם בדאיגו מליגת העל של קוריאה הדרומית, בה שיחק עונה ואחריה חתם באל-אהלי מליגת העל הקטרית.

בהמשך הקריירה, לימה שיחק בשאנגחאי שנשין, אפופ קיניראס, אלקי לרנקה, א.א.פ. פאפוס, דוקסה קאטוקופיה והפועל רעננה.

## תארים
; בני סכנין
*גביע המדינה: 2003/2004

## קישורים חיצוניים

## הערות שוליים

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:כדורגלני פלומיננסה
קטגוריה:כדורגלני לבסקי סופיה
קטגוריה:כדורגלני בני יהודה תל אביב
קטגוריה:כדורגלני בני סכנין
קטגוריה:כדורגלני אל-אהלי (דוחה)
קטגוריה:כדורגלני שאנגחאי שנשין
קטגוריה:כדורגלני אפופ קיניראס
קטגוריה:כדורגלני אלקי לרנקה
קטגוריה:כדורגלני א.א.פ. פאפוס
קטגוריה:כדורגלני הפועל רעננה
קטגוריה:כדורגלנים זרים בישראל
קטגוריה:ספורטאים ברזילאים בבולגריה
קטגוריה:ספורטאים ברזילאים בישראל
קטגוריה:ספורטאים ברזילאים בקוריאה הדרומית
קטגוריה:ספורטאים ברזילאים בקפריסין
קטגוריה:ברזילאים שנולדו ב-1978
עושות כותרות

**עושות כותרות** (באנגלית: **The Bold Type**) היא דרמה קומית טלוויזיונית, ששודרה בין השנים 2017 ל-2021 ברשת הטלוויזיה האמריקאית Freeform. בישראל, משודרת הסדרה על ידי חברת Yes הטלוויזיה בלוויין.

## עלילה
הסדרה מתמקדת בשלוש נשים השייכות לדור המילניום — ג'יין סלואן (קייטי סטיבנס), קאט אדיסון (איישה די) וסאטון בריידי (מייגן פייהי) — המתגוררות בניו יורק סיטי. שלוש הנשים עובדות ב"סקרלט", מגזין נשים בדיוני בהובלת העורכת הראשית ג'קלין קרלייל (מלורה הארדין). שלוש הנשים מנווטות את חייהן בעיר הגדולה - מערכות היחסים וההתקדמות המקצועית שלהן. הסדרה עוסקת בנושאים חברתיים, מגדריים ופמניסיטיים המעסיקים נשים צעירות במאה ה-21.

## שחקנים ודמויות
### דמויות ראשיות
* קייטי סטיבנס בתפקיד **ג'יין סלואן**, עיתונאית במגזין סקרלט
* איישה די בתפקיד **קאט אדיסון**, לשעבר מנהלת המדיה החברתית במגזין סקרלט.
* מייגן פייהי בתפקיד **סאטון בריידי-האנטר**, סטייליסטית במגזין סקרלט.
* סמואל פייג' בתפקיד **ריצ'רד האנטר**, חבר בדירקטוריון המגזין "סקרלט", היועץ המשפטי להוצאת ספורד שבבעלותו המגזין ובעלה של סאטון.
* מאט וורד בתפקיד **אלכס קרופורד** (עונות 1–4; משני, עונה 5), עיתונאי במגזין סקרלט.
* מלורה הארדין בתפקיד **ג'קלין קרלייל**, העורכת הראשית של מגזין סקרלט.
* סטיבן קונרד מור בתפקיד **אוליבר גרייסון** (עונה 2–הווה; משני, עונה 1), ראש מחלקת האופנה של מגזין סקרלט.
* ניקוהאל בושרי בתפקיד **אדינה אל-אמין** (עונה 2; משנית: עונות 1, 3–הווה), צלמת, ובת זוגה לשעבר של קאט.

### דמויות משניות
* אמילי סי צ'אנג בתפקיד **לורן פארק** (עונה 1; אורחת בעונה 3), המנהלת של סקרלט.
* אדם קפריולו בתפקיד **אנדרו**, העוזר של ג'קלין.
* דן ז'אנוט בתפקיד **ריאן דקר**, עיתונאי עצמאי, ובן זוגה לשעבר של ג'יין.
* סטפני קוסטה בתור **סייג**', עיתונאית במגזין סקרלט.
* לוקה ג'יימס לי בתפקיד **בן צ'או** (עונה 2), רופא, ובן זוגה לשעבר של ג'יין.
* סיבאן מרפי בתפקיד **קליאו** (עונה 2), חברה חדשה בהנהלת מגזין סקרלט.
* פיטר ואק בתפקיד **פטריק דוכנד** (עונה 3), ראש המחלקה הדיגיטלית של מגזין סקרלט.
* אלכסיס פלויד בתפקיד **טיה קלייטון** (עונה 3), מנהלת הקמפיין של קאט ובת זוגה לשעבר.
* טום אוסטן בתפקיד **קודי** (עונה 4), ברמן ובן זוגה לשעבר של קאט.
* רייבן סימון בתפקיד **אליס נייט** (עונה 4), משפיענית יופי.
* אלכס פקסטון-ביזלי בתפקיד **אווה רודס** (עונות 4–5), עורכת דין שמרנית ומושא האהבה של קאט.
*מאט ואירו בתפקיד **סקוט קולמן** (עונות 4–5), בעל טור ב"סקרלט", ג'יין היא הבוסית שלו. והוא וג'יין מפתחים רגשות אחד לשנייה.

## פרקים

## ביקורות
ביוני 2020 פרסמה כוכבת הסדרה, איישה די, פוסט ארוך ברשתות החברתיות בו כתבה "הגיוון שאנו רואים מול המצלמה צריך לבוא לידי ביטוי במגוון הצוות היצירתי שמאחורי המצלמה". Freeform הגיבו לדבריה של די בהצהרה "אנו מברכים את איישה שהרימה את ידה והתחילה שיחות סביב נושאים חשובים אלה. אנו מצפים להמשיך באותו דיאלוג ולהוביל שינוי חיובי. המטרה שלנו ב"עושות כותרות" היא ותמיד הייתה לספר סיפורים משעשעים ואותנטיים המייצגים את העולם שקאט, ג'יין וסאטון חיות בו - אנחנו יכולים לעשות זאת רק אם נקשיב."

## פרסים ומועמדויות

## קישורים חיצוניים

## הערות שוליים

קטגוריה:Freeform: תוכן מקור
קטגוריה:דרמות קומיות אמריקאיות
קטגוריה:יוניברסל טלוויזיה: סדרות טלוויזיה
קטגוריה:תוכניות טלוויזיה על אופנה
קטגוריה:תוכניות טלוויזיה שמתרחשות בניו יורק
קטגוריה:תוכניות להט"ב אמריקאיות
קטגוריה:סדרות טלוויזיה אמריקאיות שעלו לשידור בשנת 2017
The Naked Truth

**The Naked Truth** (בעברית: **האמת העירומה**) הוא אלבומה הרביעי של הראפרית ליל קים אשר יצא ב־27 בספטמבר 2005 על ידי אטלנטיק רקורדס. זהו גם היה אלבומה האחרון תחת אטלנטיק לאחר שהם החליטו שדרכיהם ייפרדו.

## סינגלים
מתוך האלבום יצאו שני סינגלים: "Lighters Up", אשר יצא כסינגל הראשון מהאלבום ב־13 בספטמבר 2005 ו-"Whoa" אשר יצא כסינגל השני והאחרון ב־7 בפברואר 2006.

## הצלחה ושבחים
באמצעות אלבום זה שברה קים שיא בכך שהייתה לראפרית הראשונה שקיבלה ציון של 5 כוכבים באתר "The Source". בניגוד לאלבומיה הקודמים האלבום לא זכה להצלחה בארצות הברית כאשר מכר נכון לשנת 2007 500 אלף עותקים במדינה. השאר העולם האלבום זכה להצלחה יותר גדולה מאלבומה הקודם כאשר מכר כ־2.2 מיליון עותקים נוספים.

## ביקורות
האלבום קיבל ברובו ביקורות חיוביות כאשר קיבל ציון של 66 תמוך 100 באתר "Metacritic" כאשר הוא מקבל גם ציון של 5 כוכבים מתוך 5 מאתר "The Source" מה שהפך את קים לראפרית הראשונה שקיבלה ציון של 5 כוכבים באתר זה. מגזין "בלנדר" נתן לאלבום ציון של 4 כוכבים מתוך 5 כאשר הוא מציין שזהו אלבומה הטוב ביותר מאז אלבום הבכורה שלה. בביקורות הפחות טובות אתר פיצ'פורק דירג את אלבום בציון של 7.8 כאשר כתב: "האלבום אולי טוב מ-80% מאלבומי הראפ ששוחררו השנה אבל זה לא הופך אותו לטוב כמו Ready to Die."

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ליל קים
קטגוריה:אלבומים באנגלית
קטגוריה:אלבומים שהופקו על ידי סקוט סטורץ'
קטגוריה:אלבומי חברת אטלנטיק רקורדס
La Bella Mafia

**La Bella Mafia** (בעברית: **המאפיה היפה**) הוא אלבומה השלישי של הראפרית ליל קים אשר יצא ב-4 במרץ 2003 על ידי אטלנטיק רקורדס. האלבום זכה לביקורות חיוביות מצד מבקרי המוזיקה מהמבקרים וסימנה את יכולתו הלירית של קים כמרשימה ואת נוכחותה כאימתנית.

## רקע
בסוף 2001 קים עזבה את ההרכב Junior M.A.F.I.A. וניתקה קשר עם כל חבריי ההרכב והמשיכה להתמקד כתוצאה מכך בקריית הסולו שלה. בנוסף היא גם סיימה את חברותה ומערכת היחסים העסקית שלה עם שון קומבס.

הקלטות האלבום החלו באביב 2002 ואף חשפה באותה תקופה בריאיון כי היא עובדת על האלבום עם ד"ר דרה. בנוסף היא ציינה שהיא מעוניינת לעבוד גם עם אמינם, טימבלנד והנפטונז.

שם האלבום המקורי היה אמור להיות "Hollyhood" אך בסוף החליטה לשנות את שם האלבום לשם הנוכחי לאחר שצפתה בסרט בעל אותו השם.

בנוסף למהדורה הרגילה לאלבום יצאה מהדורה מוגבלת של חצי מיליון עותקים ובה ניתן לקבל אפשרות לצפות בתוכן מיוחד כמו תמונות וסרטונים של קים.

## הצלחה
האלבום זכה להצלחה בארצות הברית כאשר הגיע למקום ה-5 במדינה עם מכירות של 1.8 מיליון עותקים מה שזיכה אותו למעמד פלטינה. מחוץ לארצות הברית האלבום זכה להצלחה פחותה כאשר מכר 200 אלף עותקים בלבד מחוץ למדינה.

## סינגלים ופרסים
מתוך האלבום יצאו שלושה סינגלים: "The Jump Off", אשר הגיע למקום ה-17 בארצות הברית ולמקום ה-16 בבריטניה, "Magic Stick", אשר הגיע למקום השני בארצות הברית ו-"Thug Luv" אשר לא הצליח לשחזר את הצלחת שני השירים הקודמים. "Magic Stick" קיבל מועמדות לפרס גראמי בקטגוריית "ביצוע הראפ הטוב ביותר בצמד או קבוצה" ושיר נוסף מהאלבום בשם "Came Back for You" קיבל מועמדות נוספת לפרס בקטגוריית "ביצוע הראפ סולו הנשי הטוב ביותר".

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי ליל קים
קטגוריה:אלבומים באנגלית
קטגוריה:אלבומים שהופקו על ידי טימבלנד
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי סקוט סטורץ'
קטגוריה:אלבומים שהופקו על ידי קניה וסט
קטגוריה:אלבומים שהוקלטו באולפני אווטאר
קטגוריה:אלבומי חברת אטלנטיק רקורדס
קניון ח'אלידיה

**קניון ח'אלידיה** (בערבית: **الخالدية مول**) הוא קניון שנמצא באבו דאבי שבאיחוד האמירויות הערביות, הקניון מכיל כ-160 חנויות ושטח הקניון הוא כ-86,000 מ"ר, הקניון נפתח בינואר 2007 ומנוהל על ידי קבוצת לולו אינטרנשיונל (LuLu Group International).

## היסטוריה
עוד במאי 2004 החברה שהייתה אחראית על פרויקט הקמת החברה ששמה היה "EMKE Group" קיבלה מספר הצעות מחברות שונות לגבי הקמת הקניון, חודש לאחר מכן הוענק החוזה לקבלנים שיבנו את הקניון. התרחשות נוספת אודות הקניון התרחשה רק בספטמבר של אותה שנה כאשר הוענקו כל החוזים לכל הגורמים האחראים והחל משא ומתן עם קמעונאים שהתעניינו ברעיון להקים חנות שלהם בקניון. חודש לאחר מכן נחשף הלוגו של הקניון בעת אירוע שבו השתתף אחיו של ח'ליפה בן זאיד אאל נהיאן (נשיא איחוד האמירויות) מוחמד בן זאיד אאל נהיאן שהיה גם אז סגן מפקד הכוחות המזוינים של איחוד האמירויות הערביות. 

עבודות על הקמתו של הקניון היה צפוי להסתיים ביולי 2006 אך לבסוף הסתיים כמה חודשים לאחר מכן, בקניון יש גם חניון שמכיל כ-2,500 מקומות חנייה, בקניון עצמו מלבד חנויות יש גם מספר בתי קולנוע ומתחם של מסעדות וחנויות מזון. 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:מרכזי קניות
קטגוריה:אבו דאבי: מבנים
Ms. G.O.A.T.

**** (ראשי תיבות של: "**Greatest Of All Time**" – להיטים מכל הזמנים) הוא מיקסטייפ הבכורה של הראפרית ליל קים אשר יצא ב־3 ביוני 2008 והופק על ידי תקליטנים כמו מיסטר סי ודי ג'יי ווהו קיד. שם האלבום הוא מחווה לאלבום של הראפר אל אל קול ג'יי, .

## רקע
כחלק מהרצון שלה להיות עצמאית ולקחת שליטה מלאה על הקריירה שלה החליטה קים לעזוב את חברת התקליטים הקודמת שלה אטלנטיק רקורדס, מה שהוביל אותה להוציא מיקסטייפ זה. מיקסטייפ זה גם סימן את הקאמבק המוזיקלי שלה לאחר שחרורה מהכלא ביולי 2006.

בריאיון ל־MTV סיפרה הראפרית: "תמיד רציתי לעשות מיקסטייפ, נהגתי לראות איך 50 סנט עושה את זה והבנתי ש... לעזאזל, זה לא כזה קשה יהיה גם לבחורה לעשות זאת". אף על פי שמדובר במיקסטייפ השיר "Chillin' Tonight" מתוך המיקסטייפ קיבל השמעות בתחנות רדיו לפני יציאת המיקסטייפ. האלבום הכיל שירים חדשים לצד רמיקסים לשירים ישנים של קים. המיקסטייפ הכיל מספר שיתופי פעולה ביניהם עם 50 סנט, בריטני ספירס ומיסי אליוט.

על מנת לקדם את המיקסטייפ הציעה קים לחלק עותקים פיזיים חתומים של המיקסטייפ בתמורה למעריצים שיגידו לה עם מי היא צריכה לעבוד באלבומים הבאים שלה ולמה היא הזמרת הגדולה בכל הזמנים.

## ביקורות
המיקסטייפ קיבל ביקורות חיוביות מרוב המבקרים אשר רבים כינו את האלבום כ"חזרתה של קים לרחובות". טיטו סאלינס מ-"All Hip Hop" כתב: "ליל קים הוכיחה שהזמן שלה מאחורי הסורגים לא החליד את היכולות המוזיקליות שלה". בביקורות הפחות טובות ארן גרשובר מ-"New York Mag" כתב: "החינוך המוטעה של ליל קים [אזכור לאלבומה של לורין היל] הוא לא רע אך היינו צריכים לקוות שהיא תעשה קאמבק במקום".

## רשימת רצועות

## קישורים חיצוניים

## הערות שוליים

קטגוריה:אלבומי ליל קים
קטגוריה:אלבומי בכורה: מיקסטייפים
קטגוריה:מיקסטייפים באנגלית
Call On Me

"**Call On Me**" (בעברית: **קרא לי**), הוא סינגל הבכורה של הזמרת וכותבת השירים האוסטרלית סטרלי. השיר נכתב על ידיה ופטר ויליאמס הידוע בשם הבמה "**P-Money**". הוא יצא להורדה דיגיטלית ב-29 ביולי 2016 על ידי Tinted Records, והוא יצא לאור שנית על ידי Tinted Records וEpic Records ב-13 באוקטובר 2016.

סטרלי אמרה בראיון איתה, "אני כתבתי את השיר כשהייתי בנקודת ירידה בחיים שלי... הוא הפך לדרך לומר לעצמי זה הולך להיות בסדר, כמעט כמו עידוד. זה היה כמו אם אני הייתי יוצרת את המגדלור שלי, מגדלור שיעזור לי לגלות שהחלומות שלי הם לא קשים. אני יכולה לעשות את זה. אני אפענח את זה. אני רק צריכה לעקוב אחרי האינטואיציה שלי ובעצם לקרוא לעצמי."

## על השיר
השיר יצא ב-29 ביולי 2016 ביחד עם הקליפ לשיר ביוטיוב. גרסת הרמיקס לשיר בשיתוף ריאן ריבאק יצא ב-13 באוקטובר 2016, כמעט חודשיים לאחר שהמקורי יצא ביחד עם הקליפ לגרסה זאת. גרסת הרמיקס זכתה למעל ל-130 מיליון צפיות ביוטיוב, ונחשב לשיר הכי נצפה של סטרלי. השיר נכתב על ידי סטרלי ופטר ויליאמס, והופק על ידי פטר ויליאמס ואוד מוב. השיר יצא כסינגל מתוך אלבום הבכורה של סטרלי, One of One.

## רשימת השמעות
### הורדה דיגיטלית
* Call On Me: 2:41

### רמיקסים
* Call On Me (רמיקס של אוד מוב): 2:57
* Call On Me (רמיקס של EDWYNN, טיקאל וספיריקס): 2:40
* Call On Me (רמיקס של ריאן ריבאק): 3:15
* Call On Me (רמיקס של אלהה): 4:05
* Call On Me (רמיקס של ראפה): 4:17

### CD סינגל
* Call On Me: 2:41
* Call On Me (רמיקס של ריאן ריבאק): 3:42

## רמיקסים
הסינגל קיבל מספר רמיקסים על ידי מספר דיג'יים ב-Call On Me (רמיקסים) EP של השיר מכלילות את אוד מוב, EDYWYNN, טיקאל וספיריקס, ריאן ריבאק, אללה וראפה.

הרמיקס של הדי ג'יי הדרום אפריקאי-אוסטרלי ריאן ריבאק זכה להצלחה באירופה ואוקיאניה, כאשר הרמיקס לשיר הגיע למצעד של Sverigetopplistan, מצעד השירים הרשמי של שוודיה, בדצמבר 2016, כמו גם, הגיע לטופ 10 באוסטרליה, דנמרק, גרמניה, אירלנד, הולנד, ניו זילנד, נורווגיה ובריטניה.

## מצעדים

## קישורים חיצוניים

## הערות שוליים

קטגוריה:שירי 2016
קטגוריה:סינגלי בכורה מ-2016
קטגוריה:שירים באנגלית
קטגוריה:סינגלים שהגיעו למקום הראשון בשוודיה
קטגוריה:שירי פלטינה כפולה בממלכה המאוחדת
קטגוריה:שירי יהלום בצרפת
קטגוריה:סינגלים בהוצאת אפיק רקורדס
טקס פרסי לורנס אוליבייה 1995

**טקס הענקת [[פרס אוליבייה|פרסי לורנס אוליבייה]] לשנת 1995** נערך בלונדון על ידי האיגוד של תיאטרון לונדון כהוקרה על הישגים בתיאטראות וסט אנד.

## זוכים ומועמדים

## הפקות עם מועמדויות וזכיות מרובות
ההפקות הבאות היו מועמדות למספר פרסים:
* 8: *She Loves Me*
* 6: *Les Parents terribles*
* 5: "אוליבר!"
* 4: "כטוב בעיניכם", *Le Cid* ו-*Once on This Island*
* 3: *Broken Glass*, "האי של נוויל", "פריקלס", "ראת'רפורד ובנו" ו"ציפור הנעורים המתוקה"
* 2: *Dead Funny*, *Design for Living*, *Fearful Symmetries*, "רוחות", "גלנגרי גלן רוס", *Hot Shoe Shuffle*, *My Night with Reg*, *Roméo et Juliette*, "ז'אן ד'ארק", "מסיבת יום הולדת", *The Card*, "מפצח האגוזים" ו"אופרה בגרוש"

ההפקות הבאות זכו במספר פרסים:
* 5: *She Loves Me*
* 2: "כטוב בעיניכם", *Broken Glass*, *Fearful Symmetries* ו-*My Night with Reg*

## קישורים חיצוניים
* פרסי אוליבייה לשנת 1995

קטגוריה:טקסי פרס אוליבייה
קטגוריה:1995 בממלכה המאוחדת
פענוח (סדרת טלוויזיה)

**פענוח** (ברוסית: **«Шифр»**) הוא סדרת דרמה המשכית בלשית רוסית המבוססת על המיני-סדרה הבריטית "חוג בלצ'לי". בשלבי העבודה המוקדמים כונתה הסדרה בשם "המפענחות" (Шифровальщицы). הסדרה הופקה על ידי חברת הטלוויזיה של Sony Pictures, חברת Lean-M וחברת ההפקות "פובדה", עבור הערוץ הראשון הרוסי. שידור פרק הבכורה נערך ב-11 במרץ 2019. שידור העונה השנייה החל ב-14 בספטמבר 2020.
## תקציר עלילת הסדרה
בשנת 1956, עובדות לשעבר במחלקת פיצוח הצפנים של מינהל המודיעין הצבאי, אנה, סוניה, אירינה וקתרינה, המסכנות את רווחת משפחותיהן, מחליטות להתאחד בקבוצה מיוחדת כדי לנהל חקירות משותפות ולסייע לרשויות החוקרות בפתרון תיקים סבוכים. כל מקרה נחקר במשך 4 פרקים ומשפיע באופן אישי על אחת הדמויות הראשיות.

## דמויות
* מריאנה ספיבאק – אירינה זימינה, אנליסטית מומחית
* יקטרינה וילקובה – אנה דורופוייבה, בעלת אינטואיציה
* ילנה פאנובה – קתרינה פטרובנה, מנהלת הקבוצה
* יאנה דיובואי – סוניה (סופיה לבובנה), ניחנת בזיכרון צילומי
* סרגיי פוסקפאליס – קונסטנטין פרוסקורצ'ין, מייג'ור המחלק הפלילי המוסקבאי

## הפקה
הפרויקט הוא הסדרה הראשונה בסגנון רטרו שביימה ורה סטרוז'ובאיה. היא התכוננה להפקתה במשך שנה שלמה וסירבה לביים יצירות אחרות.

צילומי לוקיישנים, אביזרים, תלבושות, איפור ותסרוקות של הדמויות הראשיות – כל פרט שוחזר בצורה מדויקת ואותנטית ככל האפשר שיתאים לסגנון הלבוש בברית המועצות של שנות ה-50. כמעט כל האביזרים בסדרה אמיתיים. בגדי הדמויות הראשיות הובאו מפראג חלקם נתפר במיוחד במפעלים רוסיים, למשל מגפיים עם עקבים לדמות הראשית. היועצים לפרויקט היו אלוף בכיר מטעם ועדת החקירות הפדרלית, קרימונולוג ומומחה בהצפנה.

צילומי העונה הראשונה התקיימו מ-3 בספטמבר 2017 עד 28 בפברואר 2018 במוסקבה, מחוז מוסקבה ובסנקט פטרבורג. ב-16 באוגוסט 2019, החלו צילומי העונה השנייה וב-19 ביולי 2020, החלו צילומי העונה השלישית.

בהזמנתה האישית של הבמאית, שרצתה לתמוך בשחקן הצעיר, שיחק יבגני וולוצקי בסדרה, שנפצע קשה בסיור של תיאטרון הצופים הצעירים ממוסקבה בישראל והתנייד בכיסא גלגלים.

## פרקים

## קישורים חיצוניים

* עמוד הסדרה בפורטל הצפייה של הערוץ הראשון
* דף העונה השנייה של הסדרה באתר האינטרנט של Sony Pictures Television Russia
* דף העונה הראשונה של הסדרה באתר האינטרנט של Sony Pictures Television Russia
## הערות שוליים

קטגוריה:סדרות דרמה רוסיות
קטגוריה:סדרות טלוויזיה רוסיות שעלו לשידור בשנות ה-2010
קטגוריה:ערוץ 1 הרוסי: תוכניות וסדרות
קטגוריה:סדרות מתח רוסיות
קטגוריה:תוכניות טלוויזיה שמתרחשות במוסקבה
קטגוריה:סדרות משטרה ופשע
קטגוריה:תוכניות וסדרות טלוויזיה רוסיות מבוססות על פורמט זר
חומצה קלוולנית

**חומצה קלוולנית** (**Clavulanic acid**) היא מעכב בטא לקטמאז הניתן כתרופה בשילוב עם אנטיביוטיקה ממשפחת הפניצילין. כשלעצמה, הפעילות האנטיביוטית של החומצה הקלוולנית חלשה, אולם השילוב שלה עם פניצילינים מאפשר התגברות על עמידות לאנטיביוטיקה במנגנון של הפרשת בטא לקטמאז. החומצה הקלוולנית פעילה נגד בטא לקטמאז מסוג A, המופרשת, למשל, מחיידקי *[[Staphylococcus aureus]]*, *[[Haemophilus influenzae]]* ו-*[[Moraxella catarrhalis]]*.

חומצה קלוולנית ניתנת במרבית התכשירים כמלח אשלגן, יחד עם אמוקסיצילין וטיקרצילין.

החומצה הקלוולנית התגלתה בשנת 1974 בחברת ביצ'ם כתוצר של החיידק *[[Streptomyces clavuligerus]]*, ומכאן שמה.

## סינתזה
חומצה קלוולנית מיוצרת מחומצת האמינו ארגינין ומהסוכר גליצראלדהיד 3-פוספט, בתהליך של שבו משתתפים בעיקר שלושה אנזימים: CEA, בטא לקטם סינתטאז וקלוומינאט סינתאז. האנזים הראשון מצמד בין ארגינין לגליצראלדהיד 3-פוספט במנגנון שאינו ברור לאשורו, אך מתבצע באמצעות תיאמין דו-זרחתי. בטא לקטם סינתטאז אחראי לייצור הטבעת הבטא לקטמית של החומצה הקלוולנית, ואילו קלוומינאט סינתאז הוא אוקסיגנאז שבאתר הפעיל שלו מתרחשים שלבי ייצור החומצה הקלוולנית. 

## מנגנון פעולה
החומצה הקלוולנית נקשרת בקשר קוולנטי לשייר הסרין באתר הפעיל של הבטא לקטמאז, קשר אשר גורם לשינוי בתצורתה של החומצה הקלוולנית ומעודד קשרים עם חומצות אמינו נוספות באתר הפעיל, ובכך מוציא מכלל פעילות באופן בלתי הפיך את הבטא לקטמאז. עיכוב הבטא לקטמאז מאפשר לפניצילין לבצע פעולתו על הטרנספפטידאז. 

למרות הרחבת טווח הפעילות של הפניצילינים, זני חיידקים פיתחו עמידות גם נגד מעכבי בטא לקטמאז, ובכלל זה החומצה הקלוולנית.

## תופעות לוואי
השימוש של חומצה קלוולנית עם פניצילינים נקשר בשכיחות מוגברת של צהבת כולסטטית ודלקת כבד במהלך הטיפול בתרופה או זמן קצר לאחר מכן. הצהבת על פי רוב חולפת מאליה, ורק לעיתים נדירות ביותר קטלנית.

מתועדים מקרים של אלרגיה לחומצה קלוולנית, שאינה תלויה באלרגיה לפניצילין.

## ראו גם
* אמוקסיצילין/חומצה קלוולנית

## קישורים חיצוניים

קטגוריה:אנטיביוטיקה
קטגוריה:תרופות לפי א'-ב'
אוהבת אותי אמיתי

"**אוהבת אותי אמיתי**" הוא סינגל של הזמר עומר אדם, מתוך אלבומו, Omer, שיצא לאור ב-8 במאי 2018.

## רקע וכתיבה
השיר הוא בלדה בסגנון ים-תיכוני מיד-טמפו אשר נכתבה, הולחנה והופקה על ידי תמר יהלומי ויונתן קלימי. בשיר פונה הדובר אל בת זוג ומתאר בו מערכת יחסים.

## הצלחה
בצאתו, זכה השיר להצלחה רבה, כשהגיע למקום הרביעי במצעד השבועי של חברת מדיה פורסט, והראשון במצעד הרשמי של גלגלצ. כמו כן, הגיע השיר למקום ה-8 במצעד השנתי של מאקו ותחנות הרדיו האזוריות, ה-13 במצעד השנתי של גלגלצ, וה-18 במצעד השנתי של כאן גימל.

נכון לספטמבר 2020, השיר עומד על כ-4 מיליון השמעות בפלטפורמת הזרמת המדיה ספוטיפיי, ובכך נחשב לאחד מהשירים הישראלים המושמעים ביותר בספוטיפיי, ונכון לדצמבר 2025 יש לשיר למעלה מ-44 מיליון צפיות ביוטיוב, ובכך נחשב לאחד מהסרטונים הישראלים הנצפים ביותר ביוטיוב.

## ביקורת
דודי פטימר ממעריב אונליין ציין את השיר לחיוב, תוך ששיבח את מילותיו של השיר ואמר "השיר מצטייר כקריצה אוטוביוגרפית לאורח חייו של אדם ומציג אותו כרומנטיקן חסר גבולות, מבצע אדיר וככזה שבוחר בקפידה (בשנים האחרונות) את שיריו ונשמע בוגר מתמיד. המיס לי את הלב".

יוסי חרסונסקי העניק שיר שלושה כוכבי זהב מתוך חמישה, תוך שהעניק לשיר ביקורת מעורבת, באומרו כי "המנגינה והעיבוד הפלמנקואי, הביצוע הנונשלנט המאופק נותנים נקודות זכות לשיר, אבל לא השתכנעתי שיש כאן שיר של אמת צרופה, אלא עוד מניפולציה רגשית שתביא לעומר אדם עוד מיליוני צפיות וסולד אאוטים בטוחים".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי עומר אדם
קטגוריה:שירים בעברית
קטגוריה:שירים שנכתבו על ידי יונתן קלימי
קטגוריה:שירים שנכתבו על ידי תמר יהלומי
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:סינגלים בהוצאת Mobile1 Music
סם הרדמה (שיר)

"**סם הרדמה**" הוא שיר מתוך הסרט הקצר "עלייתו ונפילתו של שם טוב האבי", אשר בוצע על ידי תמיר בר, בדמותו של "שם טוב האבי", כוכב הסרט, המפיק המוזיקלי של הסרט ישי סוויסה והראפר רביד פלוטניק. השיר יצא לאור ב-19 ביולי 2020, ביחד עם שאר שירי הפסקול של הסרט, על ידי חברת התקליטים נענע דיסק. השיר נכתב והולחן על ידי בר, פלוטניק וסוויסה והופק על ידי סוויסה, בדומה לשאר שירי הסרט.

## רקע
ב-30 ביוני 2020 יצא הסרט הקצר "עלייתו ונפילתו של שם טוב האבי" בחטיבת הדיגיטל של תאגיד השידור הישראלי, בו מככב הקומיקאי תמיר בר בתור ראפר בשם "שם טוב האבי". בסרט, הופך שם טוב לאמן מצליח, ובסופו של דבר נכנס לבית הסוהר. בסרט משתתפים אמני היפ הופ שונים, בהם מיכאל סוויסה, איתי לוקץ', שקל, ג'ימבו ג'יי ורביד פלוטניק, אשר משתתף בשיר זה.

## תוכן השיר
בסרט, השיר מתחיל לאחר שטיפל בהאבי רופא שיניים (מאיר סויסה), אותו התקשה להבין בעקבות היותו מסומם. לאחר שיצא משם, החל לשיר ראפ, ופגש אותו שכנו אבנר (ישי סוויסה), שהתלהב מיכולות הראפ שלו והציע לו עזרה. השניים שרו יחד את הפזמון, שמילותיו "אני לא מרגיש ת'פה שלי", כאזכור לביקורו אצל רופא השיניים. לאחר מכן, פוגש האבי מפיק מוזיקלי (רביד פלוטניק), המציע לו לחתום על חוזה הקלטות ולהפיק אלבום. השיר מהווה כמעין פרודיה לשירי מוזיקת טראפ עכשוויים, כמוטיב חוזר בסרט עצמו, שכולל בתוכו ביקורות רבות על נושאים שונים בתרבות.

## הצלחה
בסמוך להשקת שירי הסרט ברשתות הסטרימינג, זכה השיר להצלחה רבה, תוך שהגיע בשיאו למקום הרביעי במצעד שירי הספוטיפיי הישראלי השבועי, וצבר כ-99,846 השמעות באותו שבוע. נכון לספטמבר 2020, הוא עומד על כ-800 אלף השמעות בפלטפורמה. השיר אף הועמד לתואר "שיר השנה" במצעדי הפזמונים השנתיים של כאן גימל ומאקו, תוך שבמצעד של מאקו הגיע למקום השישי, ובמצעד של כאן גימל הגיע למקום ה-12.

## מיקומי שיא

## קישורים חיצוניים
* 
* 

## הערות שוליים

קטגוריה:שירי רביד פלוטניק
קטגוריה:שירים בעברית
קטגוריה:שירים שנכתבו על ידי רביד פלוטניק
קטגוריה:שירי מוזיקת טראפ
קטגוריה:שירים מסרטי קולנוע